Durando lo sieglo XIX, os temas homosexuals van a floreixer progresivament en a literatura romantica e sobre tot postromantica, estando lo presonache homosexual mas celebre Vautrin sinse dandaleo, presonache clau de numerosas novelas d'o ciclo de La Comédie humaine de Balzac. En a segunda metat d'o sieglo, cada vegada mas escritors (sigan dandis u no) no amagoron lurs preferencias sexuals, como Oscar Wilde u Paul Verlaine, conoixito por o suyo romanz negro con o choven Arthur Rimbaud, qui será citato como circumstancia agravant durando lo proceso en Belchica en 1873 por tentativa d'asasinato contra lo suyo choven aimant.